पाएं अपने शहर की ताज़ा ख़बरें और फ्री ई-पेपरडाउनलोड करें
कोटा। कोटड़ी में 24 इंची पाइपलाइन क्षतिग्रस्त हो जाने के कारण गुरुवार को आधे शहरवासियों को सप्लाई का पानी नसीब नहीं हुआ। सुबह से ही हैंडपंपों और बोरिंगों पर पानी के लिए कतारें लगी रहीं। लोगों को तेज गर्मी में पानी के लिए भटकना पड़ा। पानी नहीं आने से लोगों की दिनचर्या प्रभावित हुई। जलदाय विभाग द्वारा दोपहर 12 बजे सप्लाई शुरू करने के बाद नयापुरा, स्टेशन, बोरखेड़ा क्षेत्र में देर शाम पानी मिल सका।
नयापुरा, लाडपुरा, खंडगावड़ी, खेड़लीफाटक, डडवाड़ा, स्टेशन, बजरंगनगर, आदित्य आवास, पुलिस लाइन, बोरखेड़ा सहित अन्य क्षेत्रों में नल बंद रहे। हैंडपंपों पर पानी के लिए भीड़ लगी रही। नयापुरा बस स्टैंड पर वाटरकूलर व प्याऊ में यात्रियों को पीने का पानी तक नहीं मिल सका। यात्रियों को बस स्टैंड पर स्थित दुकानों से 20-20 रुपए में पानी की बोतल खरीदकर प्यास बुझानी पड़ी। सिविल लाइंस निवासी अरविंद शर्मा ने बताया कि रात 9 बजे तक नलों में पानी नहीं आया।
इस कारण परेशानी हुई। जलदाय विभाग के एक्सईन श्यामवीर सिंह ने बताया कि दोनों पाइपलाइनों का मरम्मत कार्य पूरा करने के बाद दशहरा मैदान से वाल्व खोलकर दोपहर 12 बजे पानी की सप्लाई शुरू कर दी। नयापुरा के कुछ क्षेत्र, डडवाड़ा, खेड़ली फाटक, बजरंगनगर, बोरखेड़ा क्षेत्र में देर शाम तक पानी पहुंच गया, लेकिन सिविललाइंस, गावड़ी, स्टेशन क्षेत्र में देर रात तक पानी पहुंचने के बाद सामान्य स्थित हो पाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn